b'\n_START_ARTICLE_\nHenrikas Jasi\xc5\xabnas\n_START_SECTION_\nBiografija\n_START_PARAGRAPH_\n1933\xe2\x80\x931938\xc2\xa0m. mok\xc4\x97si Antaliept\xc4\x97s \xc5\xa0v\xc4\x8d. J\xc4\x97zaus \xc5\xa0irdies moter\xc5\xb3 kongregacijos vienuolyno \xc5\xa1e\xc5\xa1i\xc5\xb3 skyri\xc5\xb3 prad\xc5\xbeios mokykloje, 1938\xe2\x80\x931944\xc2\xa0m. Zaras\xc5\xb3 ir Utenos gimnazijose. 1944\xe2\x80\x931945\xc2\xa0m. \xc5\xa0niuk\xc5\xa1t\xc5\xb3 pradin\xc4\x97s mokyklos ved\xc4\x97jas. 1945\xe2\x80\x931950\xc2\xa0m. Zaras\xc5\xb3 apskrities Liaudies \xc5\xa1vietimo skyriaus mokykl\xc5\xb3 inspektorius, metodinio kabineto ir skyriaus ved\xc4\x97jas._NEWLINE_1950\xe2\x80\x931952\xc2\xa0m. studijavo matematik\xc4\x85 Klaip\xc4\x97dos mokytoj\xc5\xb3 institute. 1956\xc2\xa0m. baig\xc4\x97 Vilniaus universitet\xc4\x85. Studijuodamas d\xc4\x97st\xc4\x97 matematik\xc4\x85 Vilniaus 8-oje darbo jaunimo ir A. Vienuolio vidurin\xc4\x97se mokyklose. Nuo 1956\xc2\xa0m. Vilniaus universiteto d\xc4\x97stytojas, nuo 1989\xc2\xa0m. Tikimybi\xc5\xb3 teorijos ir skai\xc4\x8di\xc5\xb3 teorijos katedros docentas. 1975\xc2\xa0m. fizikos ir matematikos moksl\xc5\xb3 kandidatas.  Palaidotas Antakalnio kapin\xc4\x97se.\n_START_SECTION_\nMokslin\xc4\x97 veikla\n_START_PARAGRAPH_\nTyrim\xc5\xb3 svarbiausios sritys: tikimybi\xc5\xb3 teorijos ribin\xc4\x97s teoremos, Lietuvos matematikos istorija. Vienas Lietuvos jaun\xc5\xb3j\xc5\xb3 matematik\xc5\xb3 neakivaizdin\xc4\x97s mokyklos (1969\xc2\xa0m.) ir Lietuvos matematik\xc5\xb3 muziejaus (1983\xc2\xa0m.) k\xc5\xabr\xc4\x97j\xc5\xb3.'